Matre (Masfjorden)

Matre er ei bygd i Masfjorden i Vestland fylke med ca. 100 innbyggere. Bygden ligger innerst i Matresfjorden langs E39, omtrent 1 times kjøretid nord for Bergen. 

På Matre har Havforskningsinstituttet en forskningsstasjon, og BKK har Matre kraftverk.

Her ligger også Bjørn West-museet om den norske motstandskampen under krigen.Hermund Kleppa: «Minnestein over de falne i Matrefjella» 

Det var også under krigen at Indre Matre tok norsk nedbørsrekord. På ett døgn, fra mandag 25. november kl 8 til tirsdag 26. november 1940 kl 8, falt det 229,6 mm regn. Observatør Arnfinn Matre tilføyde i nedbørsloggen sin: «Regnmålaren var full klokka 08. Kor mykje som hev runne yver, er ikkje godt å segja.» Tar man de fem døgnene fra 24. til 28. november 1940, falt det 495,5 mm, tilsvarende normal årsnedbør for mange målestasjoner på Østlandet. Jonn Karl Sætre: «Indre Matre-rekord jubilerer» Kvinnheringen 25. november 2010

I sentrum nede ved kaien ligger Gamle Matre hotell. Opprinnelig var bygget kjøpmannsstue, dvs. administrasjonssentrum for hanseatene i Bergen, beliggende på hjørnet av Bryggen og Nikolaikirkeallmenningen. Huset strøk med i bybrannen i 1702, men ble gjenreist i 1712 i to etasjer pluss loft. Etter at det tyske kontorHolmboe, Haakon; Salvesen, Helge: «Det tyske kontor» i Store norske leksikon på snl.no. Hentet 20. september 2023 fra  var nedlagt i 1754, overtok det norske kontor«Det norske kontor», ''Berggen byleksikon kjøpmannstuen som klubblokale, og fra 1813 som børs. Brennevinssamlaget drev bevertning her fra 1876. I 1912 ble den innerste delen av Bryggen revet og erstattet med murhus. Da var det at Ole E. Sandnes fra Masfjorden sikret seg to lektere med byggemateriale og satte opp et hotell på Matre. Lakselorder og kongelige, som dronning Vilhelmina og den senere dronning Juliana har bodd der. I underetasjen var det landhandel. I okkupasjonstiden rekvirerte tyskerne hotellet, som gjenåpnet etter krigen, og kronprins Olav bodde der i 1949 da han avduket minnesmerket for de falne i Bjørn West. Rommet hans ble etterpå kalt «kongerommet». BKK leide hele hotellet i 1952 under kraftutbyggingen av Matrefallene. Året etter flyttet BKK-folkene inn i nybygde  bolighus, og hotellet la ned. I årene 1953-2001 var hotellet stengt, men gjenåpnet med 18 gjesterom etter at et lokalt aksjeselskap hadde restaurert bygningen. I 2006 ble hotelldriften oppgitt.«Matre hotell», ''Digitalt museum

I 1942 startet tyskerne drift av et sandtak i Matre, med 200 russiske krigsfanger og 30 fangevoktere. Sand ble fraktet til Bergen i store mengder. Den tyske kommandanten og vokterne overtok de to bolighusene for A/S Matrefallenes funksjonærer. Ingeniører og høyere offiserer holdt til på hotellet, mens de russiske fangene bodde i brakker. Fire russerfanger ble drept av tyskerne, og ligger i dag gravlagt under en stor stein på Solheim kirkegård.«Matre - soga om bygda»

En av tre skoler i Masfjorden, Matre skole, ligger på Matre. De andre bygdene i Indre Masfjorden: Haugsvær, Solheim og Haugsdalen sokner også til denne skolen. 
IL Bjørn West har mange aktiviteter og organiserer blant annet drifta av Matre svømmebasseng og Stordalen skisenter like ved.

 Referanser 

Kategori:Bosetninger i Masfjorden